
                                                              AVIZ

asupra proiectului de Lege privind aprobarea Ordonanţei de urgenţă a Guvernului nr.106/2007 pentru modificarea şi completarea Legii nr.571/2003 privind Codul fiscal
În conformitate cu prevederile art. 95  şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.106/2007 pentru modificarea şi completarea Legii nr.571/2003 privind Codul fiscal, trimis cu adresa nr. PL-x 819 din          3 decembrie 2007, înregistrat sub nr. 21/342 din 5 decembrie 2007. 
Senatul, în calitate de primă Cameră sesizată, a adoptat prezenta iniţiativă legislativă, în şedinţa din 28 noiembrie 2007.

În conformitate cu dispoziţiile  art. 75 din Constituţia României, republicată, şi  ale art. 92 alin. (9) pct. 1 din Regulamentul Camerei Deputaţilor, republicat, cu modificările ulteriore, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 11 decembrie 2007.

La lucrările Comisiei, au  participat, în calitate de invitaţi, reprezentanţii Ministerul Finanţelor Publice, în vederea susţinerii necesităţii adoptării acestei iniţiative legislative.

Întrucât, la dezbaterile Comisiei pentru politică economică, reformă şi privatizare, Ministerul Finanţelor Publice nu a fost reprezentat cel puţin la nivel de secretar de stat, membrii Comisiei au hotărât cu majoritate de voturi (4 voturi împotrivă), avizarea  negativă a  proiectului de Lege privind aprobarea Ordonanţei de urgenţă a Guvernului nr.106/2007 pentru modificarea şi completarea Legii nr.571/2003 privind Codul fiscal.

În raport cu  obiectul şi conţinutul său, proiectul de lege  face  parte  din categoria  legilor ordinare.

